Händels værker fra denne periode omfatter ''Dixit Dominus'' og den dramatiske kantate ''[[Aci, Galatea e Polifemo]]'', som han skrev i Napoli. Mens Händel havde opholdt sig i Rom, var han blevet introduceret for kardinal [[Vincenzo Grimani]], formentlig gennem Alessandro Scarlatti.<ref name=Lang>Lang, p. 91</ref> Kardinalen var en fremtrædende diplomat, der skrev librettoer i sin fritid, og som fungerede som uofficiel teateragent for de kongelige hoffer i Italien.<ref name=Neef /><ref>Bianconi et al., pp. 12-13</ref> Han tog Händel under sine vinger og gav ham sin libretto til ''Agrippina''. Man har formodet, at Händel tog denne libretto med sig til Napoli, hvor han komponerede musikken til den.<ref name=Lang /> [[John Mainwaring]], der var den første, der skrev en biografi om Händel, mener imidlertid, at ''Agrippina'' blev skrevet hurtigt efter Händels ankomst til Venedig i november 1709.<ref name=DK128>Dean & Knapp, p. 128</ref> Grimani arrangerede det, så operaen kunne opføres i Venedig, på et teater hans familie ejede, Teatro San Giovanni Grisostomo, som en del af karnevallet i 1709-1710.<ref name=Virginia>{{cite web|title= Agrippina by George Frideric Handel|url= http://www.vaopera.org/downloads/documents/AgrippinaStudyGuide.doc|publisher= Virginia Opera|year= 2006|location= Richmond, Va|access-date= 5. marts 2009|archive-date= 28. oktober 2007|archive-url= https://web.archive.org/web/20071028210414/http://www.vaopera.org/downloads/documents/AgrippinaStudyGuide.doc|url-status= bot: unknown}}</ref> En historie lig den, der bruges i ''Agrippina'' har været brugt før, nemlig som emne for [[Claudio Monteverdi|Monteverdis]] opera fra 1642, ''[[L'incoronazione di Poppea]]''. Til forskel herfra fokuserer Grimanis libretto imidlertid på Agrippina, der ikke forekommer i Monteverdis noget mørkere udgave af historien.<ref name=Neef /> Agrippina var Händels anden italienske opera og formentlig den sidste komposition, han færdiggjorde i Italien.<ref name="Dean p. 2 c.1">Dean (1997), p. 2 c.1</ref>
Musik